આર. બાલ્કી અને ગૌરી શિંદેનું ડિરેક્ટર દંપતી અવનવા કન્સેપ્ટ લઈ આવવામાં માહેર છે. જો આમ થાય તો? એવો સવાલ પૂછીને એના પર તે આખી ફિલ્મ રચી કાઢે છે. આ વખતે તેમણે ગ્રેટ ઓલ્ડ ક્વેશ્ચન પૂછો છે કે પત્ની કામ કરે અને પતિ ઘર સંભાળે તો? આ ફિલ્મમાં અમિતાભ બચ્ચન મહેમાન બન્યા છે, પણ ફિલ્મ ‘કૌન બનેગા કરોડપતિ’ નથી એટલે સવાલનો ચોખ્ખો જવાબ મળતો નથી. વળી એના ચકાચક અર્બન, આધુનિક, ફેમિનિસ્ટ દેખાતા પૅકિંગને જરાક ખોતરીએ તો એ જ જમાનાજૂની પુરુષના ઍન્ગલથી કહેવાયેલી વાત સામે આવીને ઊભી રહે છે. આવો, આપણે પણ ખોતરીએ.